केंद्रीय कृषि राज्य मंत्री ने किया कृषि अनुसंधान केंद्र प्लांडु का दौरा
कृषिऔर किसान कल्याण राज्य मंत्री सुदर्शन भगत गुरुवार को अनुसंधान केंद्र, प्लांडू का भ्रमण किया। प्रायोगिक प्रक्षेत्र के भ्रमण के दौरान उन्होंने केंद्र द्वारा विकसित की गई विभिन्न उन्नत तकनीकों जैसे- फसलों के अवशेषों के पुनः प्रयोग द्वारा केंचुआ खाद निर्माण की तकनीक, बासमती सोयाबीन की उन्नत किस्में, कम लागत वाले प्राकृतिक हवादार पाॅलिहाउस में सब्जियों की संरक्षित खेती, प्रो ट्रे में कद्दूवर्गीय सब्जियों की पौधा उगाने की तकनीक, परवल के जनन द्रव्य, अमरूद की अतिसघन बागवानी, बहुस्तरीय कृषि प्रणाली, हल्दी एवं प्रकंदों की उन्नत किस्मों आदि की जानकारी प्राप्त की।
इस दौरान उन्होंने कृषि वैज्ञानिकों के साथ बैठक की। उन्होंने सुझाव दिया कि वैज्ञानिक आधुनिक तरीके से खेती करने में किसानों की मदद करें। उन्होंने केंद्र के वैज्ञानिकों से अधिक से अधिक किसानों के साथ जुड़कर खेती की आधुनिक तकनीकों से अवगत कराने और समृद्ध बनाने में सहयोग देने का सुझाव दिया। इस दौरान उन्होंने प्लांडू प्रक्षेत्र में एक कपूर के वृक्ष का रोपण भी किया। वैज्ञानिकों के साथ विचार-विमर्श में अनुसंधान केंद्र के प्रधान डॉ. अरुण कुमार सिंह द्वारा संक्षिप्त परिचय प्रस्तुत किया गया।
कृषि वैज्ञानिकों से उन्नत फसलों की जानकारी लेते केंद्रीय कृषि राज्य मंत्री।
कृषि वैज्ञानिक आधुनिक खेती करने में किसानों का सहयोग करें : सुदर्शन
hin_Deva hin_Deva hin_Deva hin_Deva hin_Deva